Femke Bol
La Femke Bol (Amersfoort, 23 de fevrer 2000) a l'è 'n ostacolista e velocista olandesa, campionessa mondiala e medaja de bronz in di 400 meter ostacoi, respetivament a Budapest 2023 e a Tokyo 2020 e primatista europea de la specialità.

Biografia 
L'ha representad i Paes Bass in di campionad del mond de Doha 2019, a correr in di 400 meter a ostacoi e in la stafeta de 4×400 m. In del 2021 l'ha vensgiud do medaje d'or in di 400 m pian e in la stafeta 4×400 m ai europee indoor de Toruń 2021, per poeu conquistà la medaja de bronz ai sgioeugh olimpegh de Tokyo 2020.

In del marz del 2022 la toeu part ai mondiai indoor de Belgrad e la vinc la medaja d'arsgent in di 400 m pian e in la stafeta 4×400 m, menter in di campionad dopo a Monegh de Baviera la vinc sia in di 400 m pian che in di 400 m ostacoi, e la deventa la prima dona de semper a havé completad quella dobieta chi in camp continental.

El 19 de fevrer del 2023, in del cors del campionad nazzional indoor de Apeldoorn, la corr i 400 meter in 49"26, inscì de fà pussee bon el record mondial che 'l durava de pussee temp in di gare in pista, fad de laJarmila Kratochvílová a Milan el 7 de marz del 1982 e durad squasi 41 agn. Semper in del midem ann la trionfa in di 400 meter pian e in la stafeta 4x400 m ai europee indoor de Istanbul, menter ai campionad mondiai de Budapest la otegn el so prim or in la competizzion, cont el vincer i 400 meter a ostacoi.

Palmarès

Riferiment

Alter proget 

Nassud in del 2000
Atleta olandes